### 7.     Ansøgning om godkendelse af skema A ved renovering og kapitaltilførsel - Gørlev Boligselskab, af. 23

**Åbent**

Sagsnr.: 326-2017-33729       J.nr.: 03.30.05           Dokumentnr.:
326-2020-152799

**Sagstype**

Beslutning.

**Resume og sagens baggrund**

Landsbyggefonden har som følge af Corona-krisen undersøgt,
hvilke ansøgninger om renoveringsstøtte, der i løbet af kort tid kan
gennemføres til skema A-godkendelser og projekt-igangsætning med det formål at
hjælpe dansk erhvervsliv gennem en aktivitetsnedgang. Nærværende projekt er
udvalgt af Landsbyggefonden, såfremt det endelige støttetilsagn (skema-A
godkendelse) kan gennemføres inden 1. juni 2020.

Kuben Management har på vegne af Gørlev Boligselskab ved
mail af 3. april 2020 søgt om godkendelse af skema A vedrørende støtte til
renovering samt kapitaltilførsel i afd. 23, [adresse] Vibevej / Drosselvej i
Høng. Der søges om godkendelse af helhedsplan, skema A, garanti for støttede og
ustøttede lån samt en kapitaltilførsel på 150 t. kr. svarende til 1/5 af den
samlede kapitaltilførsel. Den støttede anskaffelsessum udgør 36.098 t. kr. og
de ustøttede arbejder udgør 22.809 t. kr.

Lovhjemmel: Almenboligloven og støttebekendtgørelsen.

**Indstillinger**

Direktøren indstiller, at

1.    helhedsplan af
1. april 2020, skema A, støttede arbejder på 36.098 t. kr. og ustøttede
arbejder på [adresse] t. kr. godkendes.

2.    der gives
tilsagn om kommunegaranti for henholdsvis støttet lån og ustøttet lån under
forudsætning af Landsbyggefondens 50 % re-garanti for det støttede lån. Garantibeløbet
kendes først efter renoveringens afslutning.

3.    der gives en
tillægsbevilling på 150 t. kr. til kapitaltilførsel finansieret af likvide
aktiver.

4.    økonomichefen
bemyndiges til at godkende skema B, såfremt der ikke er overskridelser i
forhold til skema A og Landsbyggefondens tilsagn.

**Behandling**

Økonomiudvalget, Kommunalbestyrelsen.

**Sagsfremstilling**

Afdeling 23 består af 52 familieboliger, opført som 26
dobbelthuse med 2 boliger i hver (tæt/lav). Boligerne er beliggende i Høng,
således:

|  |  |  |  |
| --- | --- | --- | --- |
| Beliggenhed | Antal boliger | Opførelsesår | Etager / kælder |
| Lærkevej 1-19 og 2-20 | 20 | 1946 | 2 plan  Der er kælder |
| Drosselvej 1, 7, 7A, 9, [adresse], 11, 11A, 13, 13A, 15, 15A og [adresse]Ingen kælder |
| Vibevej 1, 1A, 3, [adresse], 5, [adresse], 7, 7A, 9, [adresse], 11, 11A, 13, 13 A, 15, 15 A og  [adresse], 10A, 12, 12A | 20 | 1966 | 1 plan  Ingen kælder |

Afdelingen har tidligere hørt under Høng Boligforening, som
fusionerede med Gørlev Boligselskab i 2015. Nærværende ansøgning til
Landsbyggefonden (herefter benævnt LBF) om støtte til renovering blev startet i
2015 og afdelingen blev besigtiget af LBF den 25. april 2017, hvor Kalundborg
Kommune ligeledes deltog. Senest i januar 2020 forventede LBF, at nærværende
ansøgning (skema A) tidligst kunne forvente at få tilsagn i 2021 eller senere.
Den nuværende situation i forbindelse med Corona-krisen har nu medført, at LBF
har fået tilført en yderligere bevillingsramme og i den forbindelse har udvalgt
blandt andet nærværende projekt til fremrykning, såfremt skema A behandlingen
kan gennemføres og godkendes inden 1. juni 2020.

LBF´s skrivelse af 11. marts 2020 vedlægges.

*Helhedsplan*

Helhedsplanens formål er at sikre:

·
at afdelingens byggeskader udbedres.

·
at afdelingen fremtidssikres ved blandt andet at etablere boliger
med større tilgængelighed, så gangbesværede og selvhjulpne kørestolsbrugere kan
komme rundt i boligen.

·
at nødvendige tiltag udføres samtidig med, at der bevares en
konkurrencedygtig husleje.

·
at huslejeniveauet i fremtiden holdes stabilt, når der ikke
opstår akutte renoveringsbehov.

Der henvises til den vedhæftede helhedsplan.

*Tilgængelighedsboliger*

Boligerne i afd. 23 fremstår i dag ikke som tilgængelige, og
over halvdelen af lejerne er over 50 år. Der vil derfor blive etableret i alt
17 *tilgængelighedsboliger* i forbindelse med renoveringen – 5 boliger på
[adresse] og 12 boliger på [adresse]. Dette indebærer en
opgradering af badeværelse, køkken og tekniske installationer m.v.

En tilgængelighedsbolig kan ifølge LBF defineres ved, at den
giver adgang til boligen for gangbesværede ældre og handicappede.  Der
skabes niveaufri adgang for en beboer med en selvhjulpen manuel kørestol fra
fortov og ind i selve boligen - herunder til badeværelse og altan (hvis der er
altan), ligesom der stilles særlige krav om vendediameter, dørbredder m.m. inde
i boligen. Ved etageejendomme er der således krav om elevator.

Boligerne ændrer ikke status i forbindelse med
renoveringen, så de 17 familieboliger vil fortsat være familieboliger.

*Skema A*

Det lovpligtige skema A er indberettet i BOSS-INF
RENOVERING. LBF har forinden gennemgået ansøgningen, herunder hvilke arbejder
der kan gives støtte til, og hvilke der ikke kan støttes, ligesom fonden har
beregnet behovet for kapitaltilførsel. Det samlede anlægsbudget på 58.907 t.
kr. finansieres således:

|  |  |  |
| --- | --- | --- |
| Støttet realkreditlån | 36.098 | t. kr. |
| Ustøttet realkreditlån | 17.069 | t. kr. |
| Kapitaltilførsel, i alt | 750 | t. kr. |
| Henlæggelser til vedligeholdelse | 2.300 | t. kr. |
| Tilskud fra [adresse] | 1.040 | t. kr. |
| Trækningsret | 1.650 | t. kr. |
| I alt | 58.907 | t. kr. |

*Kapitaltilførsel*

Projektets gennemførelse kræver, at kommunen deltager i en
kapitaltilførsel, som skal medvirke til at mindske de huslejestigninger, der
ellers vil være forbundet med renoveringen. Det samlede behov for
kapitaltilførsel er af LBF opgjort til 750 t. kr., der fordeles således:

|  |  |  |
| --- | --- | --- |
| Kalundborg Kommune | 1/5 | 150 t. kr. |
| Realkreditinstitut | 1/5 | 150 t. kr. |
| Lejerbo Kalundborg Kommune | 1/5 | 150 t. kr. |
| LBF | 2/5 | 300 t. kr. |
| Kapitaltilførsel i alt | 5/5 | 750 t. kr. |

*Garanti*

Der stilles krav om kommunegaranti. Det er på nuværende
tidspunkt ikke muligt at anslå et garantibeløb. Det er således
realkreditinstituttet, som beregner denne på baggrund af en *markedsværdi*,
som de først kan fastsætte *efter byggeriets færdiggørelse*.

Garantien udgør den del af det støttede lån, som ligger ud
over 60 % af ejendommens      *markedsværdi*. Der er re-garanti fra LBF på
det støttede lån, dvs. fonden og kommunen deles om garantien. Der er ingen
re-garanti vedrørende det ustøttede lån, dvs. her skal kommunen alene give
garantien.

*Huslejen*

Lejeforhøjelsen som følge af renoveringen er foreløbig
skønnet således:

Nuværende gennemsnitlige leje pr. m2 pr. år         553 kr.

Lejeforhøjelse, skønnet                                      147
kr.

Skønnet ny gennemsnitlige leje pr. m2 pr. år         700
kr.

Der er i den nuværende beregning af lejen en del afvigelser
i den opkrævede årlige leje pr. m2. Dette skyldes, at boligerne tidligere har
været beliggende i særskilte afdelinger. I forbindelse med gennemførelsen af
helhedsplanen genberegnes huslejen, og der er beregnet en udligning af lejen
til et passende niveau i forhold til det lejedes værdi og under hensyn til
LBF´s anvisninger om skærpet huslejedifferentiering.

Der vedlægges særskilt bilag over de skønnede
huslejekonsekvenser.

*Beboergodkendelse*

Nærværende projekt, helhedsplan og lejeforhøjelse er
godkendt af selskabsbestyrelsen den 3. april 2020. Herudover er der ifølge
almenboligloven krav om, at afdelingens beboere skal godkende det på et afdelingsmøde
under henvisning til beboerdemokratiet. Det har imidlertid ikke været
muligt af afholde et afdelingsmøde på grund af Corona-situationen.

Boligministeren og formanden for BL har i et fællesbrev til
de almene boligorganisationer af den 14. marts 2020 blandt andet udtalt
således:

*Beboerdemokratiet
er selve grundstenen i vores almenboligsektor. Men i den nuværende situation er
der en række af vores medborgere i de almene boliger, som er blandt de særlige
udsatte grupper i forhold til at blive smittet med coronavirus. Derfor er det
særdeles vigtigt, at alle beboere følger myndighedernes påbud og anbefalinger,
herunder at begrænse den fysiske kontakt med andre.*

*Vi vil
derfor opfordre alle boligorganisationer til at sikre, at indkaldte
afdelingsmøder, generalforsamlinger eller repræsentantskabsmøder aflyses, og at
der indtil videre ikke indkaldes til lignende møder.*

*Som
boligminister følger jeg udviklingen nøje og vil overveje, om der i den
kommende tid er behov for midlertidige lovændringer med henblik på at indføre
regler, som i videst muligt omfang sikrer de beboerdemokratiske processer, og
samtidig værner om det, der er det vigtigst: beboernes helbred.*

[adresse] vil indkalde til et afdelingsmøde, når
myndighederne igen åbner op herfor, med henblik på præsentation og godkendelse
af helhedsplan, lejeforhøjelse m.v.

*Plan Byg og Miljø*

Plan Byg og Miljø anbefaler den planlagte renovering og
udtaler, at det vil være godt at få udbedret skader på bygningerne, få
forbedret indeklima i boligerne, renoveret vådrum samt etableret boliger med
større tilgængelighed. Der er ikke lokalplan for området.

*Tidsplan*

Der henvises til tidsplanen i den vedhæftede helhedsplan –
side 22.

For at nedbringe sagsbehandlingstiden indstilles det, at
skema B kan behandles administrativt med kompetence til økonomichefen, såfremt
der ikke er overskridelser i forhold til skema Jon Laursen

**Økonomiske konsekvenser**

Kapitaltilførsel på 150 t. kr. finansieres af likvide
aktiver. Garantien får kun økonomiske konsekvenser for kommunen, såfremt
boligorganisationen ikke er i stand til at betale lånene. Garantien påvirker
ikke den kommunale låneramme.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Helhedsplan - afd. 23, Gørlev Boligselskab | 326-2020-164657 |
| Landsbyggefondens skrivelse af 11. marts 2020 - afd. 23, [adresse]Vibevej/Drosselvej - HASTER | 326-2020-129781 |